Република Србија 
АП Војводина
Општина Инђија
Изборна комисија општине Инђија
Број: 013-6/2023-I-12
Дана, 29. 12. 2023. 



З А П И С Н И К

Са 12. седнице Изборне комисије општине Инђија, која је одржана дана  29. децембра 2023. године, у конференцијској сали Општине Инђија, ул. Цара Душана бр. 1, са почетком у 12:00 сати.

Седници присуствују чланови Комисије:

1. Бранко Деспотовић, члан
1. Сања Дивнић, члан
1. Александра Марић, члан
1. Недељко Јотановић, члан
1. Јован Јарић, члан (проширени састав)
1. Марина Нововић, члан (проширени састав)
1. Радмила Терзић, члан (проширени састав)
1. Бранислав Мазињанин, члан (прошитени сатав)
1. Дарко Љубинковић, члан (проширени састав)

Присутни заменици чланова Комисије:

1.  Милорад Божић, заменик председника са правом гласа
2.  Славољуб Жижић, заменик члана са правом гласа
3.  Корокнаи Хунор, заменик члана са правом гласа

Остали присутни: Марија Божовић Поповић - секретар Комисије 

 		Седницу је отворио и истом председавао заменик председника Комисије, Милорад Божић.
		Након извршене прозивке од стране секретара, констатовано је да од 14 (четрнаест) чланова Изборне Комисије општине Инђија, седници присуствује 9 чланова (са правом гласа) и 3 заменика члана Комисије са правом гласа, те да су испуњени услови за пуноважан рад и одлучивање.
	Како није било предлога за измену и допуну предложеног дневног реда, Комисија је са 12 (дванаест) гласова „за“, ниједним гласом „против“ и ниједним „уздржаним“ гласом, дакле  једногласно усвојила следећи

                                                                       Д н е в н и   р е д:

1. Доношење Збирног извештаја о резултатима гласања на изборима за посланике у Скупштину Аутономне покрајине Војводине на бирачким местима на територији општине Инђија
1. Доношење Збирног извештаја о резултатима гласања на изборима за народне посланике на бирачким местима на територији општине Инђија 
1. Текућа питања
Ад. 1.

У оквиру ове тачке дневног реда Милорад Божић и Марија Божовић Поповић су образложили поступак који се мора испоштовати јер је на основу приговора који је уложен од стране Коалиције Србија против насиља предходни збирни Извештај о резултатима гласања на изборима за посланике у Скупштину Аутономне покрајине Војводине на бирачким местима на територији општине Инђија, који је стављен ван снаге, сада потребно поново усвојити, донети нови који је усвари исти као предходни, који је проверен и потврђен од стране Статистике. Потребно је то урадити у роковима који су одређени законом и зато усвајамо Збирни извештај о резултатима гласања на изборима за посланике у Скупштину Аутономне покрајине Војводине на бирачким местима на територији општине Инђија. 
Како по отвореној расправи нико није имао примедбу, нити предлог за било какву измену у вези усвајања Збирног извештаја о резултатима гласања на изборима за посланике у Скупштину Аутономне покрајине Војводине на бирачким местима на територији општине Инђија, заменик председника је позвао присутне да се изјасне.
		
Након гласања, констатовано је да је Изборна комисија општине Инђија са 9 (девет) гласова „за“, 1 (једним) гласом „против“ и 2 (два) „уздржана“ гласа; усвојила 

ЗБИРНИ ИЗВЕШТАЈ
О РЕЗУЛТАТИМА ГЛАСАЊА НА ИЗБОРИМА ЗА ПОСЛАНИКЕ У СКУПШТИНУ АУТОНОМНЕ ПОКРАЈИНЕ ВОЈВОДИНЕ НА БИРАЧКИМ МЕСТИМА НА ТЕРИТОРИЈИ ОПШТИНЕ ИНЂИЈА

који је саставни део Записника који је постављен на сајт Републичке изборне комисије. 


Ад. 2.

У оквиру ове тачке дневног реда, напоменуто је да се ради о истој ситуацији као и у предходној тачки дневног реда, с тим што се овај приговор који је био уложен од стране Коалиције Србија против насиља, односио на Збирни извештај о резултатима гласања на изборима за народне посланике на бирачким местима на територији општине Инђија.
Како по отвореној расправи нико није имао примедбу, нити предлог за било какву измену у вези усвајања Збирног извештаја о резултатима гласања на изборима за народне посланике на бирачким местима на територији општине Инђија, заменик председника је позвао присутне да се изјасне.
Након гласања, констатовано је да је Изборна комисија општине Инђија са 9 (девет) гласова „за“, 1 (једним) гласом „против“ и 2 (два) „уздржана“ гласа; усвојила 

ЗБИРНИ ИЗВЕШТАЈ
О РЕЗУЛТАТИМА ГЛАСАЊА НА ИЗБОРИМА ЗА НАРОДНЕ ПОСЛАНИКЕ НА БИРАЧКИМ МЕСТИМА НА ТЕРИТОРИЈИ ОПШТИНЕ ИНЂИЈА

који је саставни део Записника који је постављен на сајт Републичке изборне комисије. 






[bookmark: _GoBack]Ад.3

		 У оквиру тачке Текућа питања, члан Изборне комисије Радмила Терзић је навела да је задовољна са сарадњом и што јој се изашло у сусрет за увид у било који материјал који је тражила на увид.
		Дарко Љубинковић је имао примедбу у вези са временом у ком се одржавају седнице, у смислу да би му више одговарало да се одржавају у поподневном термину због његовог радног времена.
		Марија Божовић Поповић је напоменула да се седнице заказују по потреби и у обавези када нас везују рокови од 24, 48, 72 или 96 сати.
С обзиром да више није било пријављених за дискусију заменик председника је закључио рад Комисије у 12:25 сати.




      секретар Комисије                                                              заменик председника Комисије

Марија Божовић Поповић	            Милорад Божић

